Idioma catalán

O **catalán** (*català* en idioma catalán) ye una luenga romance que conta con alto u baixo 7,5 millons de fablants y ye comprendida por unos 10,5 millons de personas en Espanya, Francia, Andorra y Italia.

## Distribución cheografica

* **Andorra**, an ye o solo idioma oficial.
* **Espanya**
** Catalunya an ye cooficial chunto con o castellano y l'aranés. Existen diversas variants dialectals adintro d'o territorio.
** Islas Balears, an ye an se charra o dialecto balear.
** En parti d'a Comunidat Valenciana, an ye an se charra la variedat dialectal dita valenciano, no ye uniforme en tot o territorio valenciano, ya que existen tres subdialectos. O dialecto valenciano que se charra en Castillón ye muit parellán a lo catalán de Leida y Tarragona.
** En Aragón oriental (Francha de Levant), as comarcas de Litera y d'o Matarranya, alto u baixo lo cincuanta por ciento de Ribagorza, Baixo Cinca y Baixo Aragón-Casp, an no ye oficial, anque dende 1990 ha ganau cierto reconoiximiento en a lechislación autonomica.
** Una chicota comarca d'a Rechión de Murcia, conoixida como O Carche, an o catalán no ye oficial y ye charrato por unas mil personas.
* **Francia**
** Os antigos territorios trebutarios d'os condaus catalans de Rosellón y a Cerdanya, an o catalán no ye oficial. Istas dos comarcas facioron parti de Catalunya dica o Tractau d'os Pireneus.
* **Italia**
** A ciudat sarda d'Alguer, an ye cooficial con l'italiano

## Fonetica

No diftongación d'as Ĕ y Ŏ curtas tonicas: *bé*, *cent*, *cel*, *front*, *os*. A Ŏ curta se conserva como O ubierta, manimenos a E ubierta no deriva d'a Ĕ curta tonica latina.

* Casos que en deriva:
** Debant de l: *[[miel|mel]]*, *[[fiel|fel]]*, *[[cielo|cel]]*, *[[chelo|gel]]*, *[[vela (iluminación)|espelma]]*
** Debant de u que deriva de *–d*, *CE*, *CI* y *TI* latinas: *peu*, *deu*, *preu*, *[[correu]]*, *[[fideu]]*.
** Debant de rr y r seguitas de consonant no labial: *[[fierro|ferro]]*, *[[tierra|terra]]*, *papaterra*, *cobert*, *obert*, *hivern*, *merda*, *govern*, *cuadern*, *etern*, *infern*, y formas rizotonicas de *perdre*, *encertar*, *despertar*, *governar*
** Debant de grupo romanico *N’R*: *[[viernes|divendres]]*, *tendre*
** Debant de u procedent de *V* latina: *lleu*, y formas rizotonicas de *llevar*
* Casos que no en deriva y deriva de E larga y I corta.
** Debant de l: *[[pelo|pel]]*, *[[estrela|estrel]]*, *[[candela]]*
** Debant de r+consonant: *verd*, *[[Petroselinum crispum|julivert]]*, *gerra*
** Debant de grupo románico *-n’r-*: *[[cenisa|cendra]]*
** Palabras *hereu*, *dèbil*, *pesta*

Reducción d'a E y O curtas tonicas debant de yod: 
* *LECTU* > *[[leito|llit]]*
* *MEDIU* > *meyo* > *mig*
* *FOLIA* > *[[fuella|fulla]]*
* *HODIE* > *HOYE* > *hui*, *[[adverbios de tiempo en catalán|avui]]*

Caita d'as vocals finals atonas, fueras de  –A: 
* *[[fuego|foc]]*, *[[fambre|fam]]*, *[[saco|sac]]*, *[[tella (material de construcción)|teula]]*, *[[cadira]]*
 
Caita d'as consonants intervocalicas *–C-* debant de *E* e *I*, y *-TY-* debant l'accento: 
* *[[vecín|veí]]*, *[[cocina|cuina]]*, *[[sazón|saó]]*, *[[razón|raó]]*

Palatalización d'a L- inicial latina: 
* *[[Canis lupus|llop]]*, *[[luz|llum]]*, *[[lazo|llaç]]*

Asimilación d'os grupos –MB- y –ND- en –m- y –n-: 
* *[[Plumo|Plom]]*, *Fona*, *Manar*

Desaparición d'a -n final romanica:
* *[[Camín|camí]]*, *[[man|mà]]*, *graó*

Solución –u d'as consonants o grupos finals *–TY-*, *-C* debant de *E e *I*, y *-D*: 
* *Preu*, *veu*, *hereu*, *peu*

== Morfolochía ==

En la evolución dende lo latín a lo catalán bi habió una formación d'[[articlo definiu en catalán|articlos definius]] primero a partir de *IPSE*, *IPSA*, *IPSUM* y dimpués a partir de *ILLA*, *ILLA*, *ILLUD*. Los primers orichinoron los [[articlo salau|articlos salaus]] que encara perviven en part de lo [[catalán oriental]], los segundos han orichinau las formas medievals *lo*, *los*, *la*, *les* (que tienen cierta pervivencia en part de lo [[catalán nordoccidental]]), y las formas actuals *el*, *els*, *la*, *les*.

=== Morfolochía verbal ===

Bi ha [[verbos velarizaus en catalán|verbos velarizaus]] con /k/ que se chenera en las formas verbals con *u*:
**Estic*, *vinc*, *puc*.

Lo catalán presenta [[verbos acabaus en -re en catalán|verbos acabaus en -re]] como continación natural de la [[Tercera conchugación en latín|conchugación de verbos en -ĔRE]] esdruixola latina. En catalán y part de l'occitán muitos verbos de la [[segunda conchugación en latín|conchugación de verbos en -ĒRE]] plana latina fuoron absorbius en la suya evolución por este grupo prenendo una terminación en *-re* que contrasta con atra part de l'occitán y lo francés. Ye por esta razón que *deure*, *moure* contrastan con *devoir* y *mouvoir*, derivaus de *DEBĒRE* y *MOVĒRE*.

Bi ha uns verbos [[cultismos en catalán|cultista]]s que han cambiau de conchugación en catalán pasando dende conchugacions latinas en *-ĒRE* u *-ĔRE* ta la conchugación catalan en *-ir*, que deriva de la conchugación en *-IRE*: *cedir*, *proce(d)ir*, *succeir*, *precedir*, *accedir*, que se podría explicar por los [[nominalización en catalán|substantivos abstractos]] con sufixo *-ment* acabaus en *iment*.

== Lexico ==

Lo lexico de lo catalán presenta un predominio de formas patrimonials que siguen las [[fonetica d'o catalán|leis foneticas]] d'evolución dende lo catalán partindo d'elementos latinos tanto propios de las [[luengas iberorromanicas]] como de las [[luengas galorromanicas|galorromanicas]]. Tamién bi ha elementos lexicos d'orichen latín que por la suya fonetica conservadera son [[cultismos en catalán|cultismo]]s u [[semicultismos en catalán|semicultismo]]s, y palabras ampradas de las luengas romances vecinas.

Bi ha palabras d'un substrato preindoeuropeu (*esquerra*), d'un substrato indoeuropeu [[sorotaptico]] (*barranc*), [[celtismos en catalán|celtismo]]s transmesos por lo latín (*cervesa*), [[helenismos en catalán|helenismo]]s (*cànem*, *timó*), [[goticismos en catalán|goticismo]]s (*estaca*, *parra*), [[superstrato francico en catalán|superstrato francico]] (*còfia*, *esparver*), [[neerlandismos en catalán|neerlandismo]]s (*amarrar*), [[tudesquismos en catalán|tudesquismo]]s (*quars*), [[escandinavismos en catalán|escandinavismo]]s (*bidó*), [[anglicismos en catalán|anglicismo]]s (*bar*), [[arabismos en catalán|arabismo]]s (*cotó*, *carxofa*), [[turquismos en catalán|turquismo]]s (*llautó*, *café*), [[italianismos en catalán|italianismo]]s (*piano*, *pilot*), [[galicismos en catalán|galicismo]]s (*fitxa*, *garatge*), y [[castellanismos en catalán|castellanismo]]s (*tarda*, *queixa*).

En catalán bi ha dos arias lexicas, la occidental y la oriental. Lo lexico occidental presenta coincidencias mes grans con las luengas iberorromanicas (*corder*, *moixó*). Lo lexico oriental presenta coincidencias mes grans con las luengas galorromanicas (*ocell*).

== Variedaz ==

* [[Catalán occidental]]
** [[Catalán nordoccidental]]
*** [[Catalán ribagorzano|Ribagorzano catalán]]
*** [[Pallarés]]
*** [[Fragatín]]
*** [[Catalán leridano|Leridano]]
** [[Tortosín|Valenciano de transición o Tortosín]] (Clasificable como valenciano u como nordoccidental)
*** [[Parlas d'o norte de Castellón]]
*** [[Parla d'o Matarraña]]
*** [[Parlas d'o Guadalop-Mezquín]]
** [[Valenciano]]
*** [[Valenciano castellonés|Castellonés]]
*** [[Apichat]]
*** [[Valenciano meridional|Meridional]]
*** [[Valenciano alicantín|Alicantín]]
* [[Catalán oriental]]
** [[Rosellonés]]
** [[Catalán central]]
*** [[Catalán barcelonés|Barcelonés]]
** [[Dialecto balear|Balear]]
*** [[Ibicenco]]
*** [[Malloquín]]
*** [[Menorquín]]
** [[Alguerés]]

== Mapas ==
<gallery>
Imachen:Aragon languages.svg|Luengas en Aragón por municipio
Imachen:Mapa dialectal del catalán.png|Mapa dialectal d'o catalán
</gallery>

== Bibliografía ==
* [[Carlo Tagliavini]]: *Origenes de las lenguas neolatinas*. [[Fondo de Cultura Economica]]. 1973.
* [[José Ramón Fernández González|Fernández González, J.R.]]: *Gramática histórica provenzal*. [[Universidat d'Oviedo]], 1985.
* [[Germán Colón]]: *El español y el catalán, juntos y en contraste* [[Editorial Ariel]], 1989.
* [[Rafael Lapesa]]: *Historia de la lengua española*. [[Editorial Gredos]]. ([[1981]]).
* [[Heinrich Lausberg]]: *Lingüística románica*, tomo de *Fonetica*. [[Editorial Gredos]]. ([[1993]]).
* [[Chabier Tomás Arias]], *El aragonés del Biello Sobrarbe*. Instituto de Estudios Altoaragoneses ([[1999]]).
* [[J.A. Saura]]: *Elementos de fonética y morfosintaxis benasquesas'', Zaragoza, Gara d'Edizions-Institución Fernando el Católico (2003).

## Referencias

## Vinclos externos
* Institut d'Estudis Catalans (en catalán, castellano y anglés)
* Acadèmia Valenciana de la Llengua (en catalán)
* Catalan 101 Aprende catalán online
* Diccionari català-valencià-balear Alcover-Moll Diccionario catalán-valenciano-balear (en catalán)
* Diccionario Freelang - Diccionario catalán-espanyol / espanyol-catalán.
*  Ethnologue (en anglés)
* Viquipèdia (versión catalana de Wikipedia)
* Diccionari Invers de la Llengua Catalana